b'\n_START_ARTICLE_\nBalstog\xc4\x97s vaivadija (1919\xe2\x80\x931939)\n_START_SECTION_\nIstorija\n_START_PARAGRAPH_\nVaivadija \xc4\xafkurta 1919\xc2\xa0m. rugpj\xc5\xab\xc4\x8dio 14 d. kaip II Lenkijos Respublikos administracinis vienetas. Pagal 1920 m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf dalis Augustavo, Gardino ir Sokulkos apskri\xc4\x8di\xc5\xb3 bei visos Sein\xc5\xb3 ir Suvalk\xc5\xb3 apskritys buvo priskirtos Lietuvos Respublikai. Prasid\xc4\x97jus karui 1939\xc2\xa0m., vaivadija panaikinta. T\xc5\xb3 pa\xc4\x8di\xc5\xb3 met\xc5\xb3 rugs\xc4\x97jo m\xc4\x97nes\xc4\xaf vis\xc4\x85 vaivadij\xc4\x85 i\xc5\xa1skyrus Suvalk\xc5\xb3 apskrit\xc4\xaf ir dal\xc4\xaf Augustavo apskrities per\xc4\x97m\xc4\x97 Baltarusijos TSR, kur buvo \xc4\xafkurta baltarusi\xc5\xa1ka Balstog\xc4\x97s sritis. 1941 m. bir\xc5\xbeelio m\xc4\x97nes\xc4\xaf vis\xc4\x85 vaivadij\xc4\x85 u\xc5\xbe\xc4\x97m\xc4\x97 Tre\xc4\x8diasis Reichas, kur buvo \xc4\xafkurta nauja voki\xc5\xa1ka Balstog\xc4\x97s sritis. 1944 m. \xc5\xa1ias \xc5\xbeemes v\xc4\x97l u\xc5\xbe\xc4\x97m\xc4\x97 Baltarusijos TSR ir atk\xc5\xabr\xc4\x97 buvusi\xc4\x85 srit\xc4\xaf, bet jau 1945 m. dalis buvusios vaivadijos \xc5\xbeemi\xc5\xb3 buvo perduotos Lenkijos Liaudies Respublikai, kur 1946\xc2\xa0m. buvo \xc4\xafkurta nauja Balstog\xc4\x97s vaivadija. Po karo dalis Augustavo, Sokulkos, Bielsko, Balstog\xc4\x97s apskri\xc4\x8di\xc5\xb3 \xc5\xbeemi\xc5\xb3 bei visos Gardino ir Valkavisko apskritys atiteko Baltarusijos TSR.'